SL Uradni list Evropske unije C 225/39

Sklep Sodišča (deseti senat) z dne 21. marca 2013 (predlog za sprejetje predhodne odločbe Tribunal Cível da Comarca do Porto – Portugalska) – Maria Alice Pendão Lapa Costa Ferreira, Alexandra Pendão Lapa Ferreira proti Companhia de Seguros Tranquilidade SA

(Zadeva C-229/10) (1)

(Člen 99 Poslovnika - Zavarovanje civilne odgovornosti pri uporabi motornih vozil - Direktive 72/166/EGS, 84/5/EGS, 90/232/EGS in 2005/14/ES - Pravica do odškodnine iz naslova obveznega zavarovanja civilne odgovornosti pri uporabi motornih vozil - Civilna odgovornost zavarovanca - Prispevek oškodovanca k škodi - Izključitev in omejitev pravice do odškodnine)

2013/C 225/66

Jezik postopka: portugalščina

Predložitveno sodišče

Tribunal Cível da Comarca do Porto

Stranke

Tožeči stranki: Maria Alice Pendão Lapa Costa Ferreira, Alexandra Pendão Lapa Ferreira

Tožena stranka: Companhia de Seguros Tranquilidade SA

Predmet

Predlog za sprejetje predhodne odločbe – Tribunal Judicial da Comarca do Porto – Razlaga Direktive Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (72/166/EGS) (UL, posebna izdaja v slovenščini, poglavje 6, zvezek 1, str. 10), Druge direktive Sveta z dne 30. decembra 1983 o približevanju zakonodaje držav članic o zavarovanju civilne odgovornosti pri uporabi motornih vozil (84/5/EGS) (UL, posebna izdaja v slovenščini, poglavje 6, zvezek 7, str. 3), Tretje direktive Sveta z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil (90/232/EGS) (UL, posebna izdaja v slovenščini, poglavje 6, zvezek 1, str. 249; zlasti njenega člena 1a), Direktive 2000/26/ES Evropskega parlamenta in Sveta z dne 16. maja 2000 o približevanju zakonodaje držav članic o zavarovanju avtomobilske odgovornosti, ki spreminja Direktivi Sveta 73/239/EGS in 88/357/EGS (Četrta direktiva o zavarovanju avtomobilske odgovornosti) (UL, posebna izdaja v slovenščini, poglavje 6, zvezek 3, str. 331) ter Direktive Evropskega parlamenta in Sveta 2005/14/ES z dne 11. maja 2005 o spremembi direktiv Sveta 72/166/EGS, 84/5/EGS, 88/357/EGS in 90/232/EGS ter Direktive Evropskega parlamenta in Sveta 2000/26/ES o zavarovanju civilne odgovornosti pri uporabi motornih vozil (UL L 149, str. 14) – Nacionalna določba, ki izključuje odgovornost za škodo, ki izvira iz uporabe motornih vozil, ob nesreči, za katero je izključno odgovoren le pešec, oškodovanec v nesreči, in omogoča ob sokrivdi strank zmanjšanje ali izključitev odškodnine za oškodovanca v nesreči zaradi njegovega prispevka k nastanku škode.

Izrek

Direktivo Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (72/166/EGS), Drugo Direktivo Sveta z dne 30. decembra 1983 o približevanju zakonodaje držav članic o zavarovanju civilne odgovornosti pri uporabi motornih vozil (84/5/EGS) in Tretjo Direktivo Sveta z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil (90/232/EGS) je treba razlagati tako, da ne nasprotujejo nacionalnim določbam, ki so del prava civilne odgovornosti in ki dopuščajo, da se na podlagi individualne presoje izključnega ali delnega prispevka oškodovanca v nesreči k lastni škodi izključi ali omeji pravica tega oškodovanca, da zahteva odškodnino iz naslova zavarovanja civilne odgovornosti v zvezi z vozilom, ki je bilo vpleteno v nesrečo.

(1) UL C 195, 17.7.2010.